Na temelju članka 30. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18, 4/20, 5/20 -pročišćeni tekst, 8/20, 2/21 i 3/21 – pročišćeni tekst), Općinsko vijeće Općine Vladislavci na svojoj 49. sjednici održanoj dana 25. ožujka 2025. godine donosi

**ZAKLJUČAK**

**o usvajanju Izvješća o izvršenju**

**Programa javnih potreba u kulturi na području Općine Vladislavci u 2024. godini**

1. Usvaja se Izvješće o izvršenju Programa javnih potreba u kulturi na području Općine Vladislavci u 2024. godini, KLASA: 400-01/23-05/01, URBROJ: 2158-41-02-25-07 od 18. ožujka 2025. godine.
2. Izvješće o izvršenju Programa javnih potreba u kulturi na području Općine Vladislavci za 2024. godinu sastavni je dio ovog Zaključka.
3. Ovaj Zaključak ima biti objavljen u „Službenom glasniku“ Općine Vladislavci.

KLASA: 400-01/23-05/01

URBROJ: 2158-41-01-25-08

Vladislavci, 25. ožujka 2025.

**Predsjednik**

**Općinskog Vijeća**

Krunoslav Morović, v. r.

Na temelju članka 36. Statuta Općine Vladislavci Službeni glasnik“ Općine Vladislavci broj 3/13, 3/17, 2/18, 4/20, 5/20 -pročišćeni tekst, 8/20, 2/21 i 3/21 – pročišćeni tekst) Općinski načelnik Općine Vladislavci dana 18. ožujka 2025. godine, podonosi

**IZVJEŠĆE**

**o izvršenju Programa javnih potreba u kulturi na**

**području Općine Vladislavci za 2024. godinu**

**I.**

Općinsko vijeće Općine Vladislavci donijelo je Program javnih potreba u kulturi na području Općine Vladislavci za 2024. godinu („Službeni glasnik“ Općine Vladislavci br. 12/23, 11/24 i 15/24) .

Programom javnih potreba u kulturi na području Općine Vladislavci za 2024. godinu planirana su sredstva za financiranje javnih potreba u kulturi za slijedeće namjene:

|  |  |  |
| --- | --- | --- |
| **R.BR.** | **NAMJENA** | **PLANIRANI IZNOS U €** |
| 1. | tekuće donacije kulturno umjetničkim društvima s područja Općine Vladislavci | 7.400,00 |
| 2. | pokroviteljstvo nad manifestacijama na području Općine Vladislavci | 19.642,00 |
| 3. | organizacija putovanja i sudjelovanje na manifestacijama | 4.000,00 |
|  | **UKUPNO** | **31.042,00** |

Programom javnih potreba u kulturi na području Općine Vladislavci za 2024. godinu propisano je da se doznaka sredstava udrugama provodi temeljem Pravilnika o financiranju udruga iz Proračuna Općine Vladislavci („Službeni glasnik“ Općine Vladislavci br. 2/16, 5/21, 5/22 i 6/22- pročišćeni tekst)

**II.**

U 2024. godini sredstva planirana Programom javnih potreba u kulturi na području Općine Vladislavci za 2024. godinu, utrošena su za slijedeće namjene:

|  |  |  |  |
| --- | --- | --- | --- |
| **R.BR.** | **NAMJENA** | **PLANIRANI IZNOS U €** | **IZVRŠENI**  **IZNOS U €** |
| 1. | tekuće donacije kulturno umjetničkim društvima s područja Općine Vladislavci | 7.400,00 | 7.400,00 |
| 2. | pokroviteljstvo nad manifestacijama na području Općine Vladislavci | 19.642,00 | 7.340,34 |
| 3. | organizacija putovanja i sudjelovanje na manifestacijama | 4.000,00 | 2.809,09 |
|  | UKUPNO | **31.042,00** | **17.549,43** |

Tekuće donacije kulturno umjetničkim društvima dodijeljene su sukladno Pravilniku o financiranju udruga iz Proračuna Općine Vladislavci („Službeni glasnik“ Općine Vladislavci br. 2/16, 5/21, 5/22 i 6/22- pročišćeni tekst), na način da je općinski načelnik raspisao natječaj za prijavu projekata i institucionalnu podršku udrugama za 2024. godinu iz proračuna Općine Vladislavci. Natječaj je raspisan u siječnju 2024. godine. Po raspisanom natječaju udrugama su bila dostupna sredstva u iznosu od 7.400,00 €. Po natječaju sredstva su raspoređena Kulturno umjetničkom društvu „Dukat“, sa sjedištem u Vladislavcima, Erne Kiša 3 u iznosu od 3.700,00 €, te Udruzi Hrvata iz Bosne i Hercegovine „Bosanski prsten“ sa sjedištem u Dopsinu, J.J. Strossmayera 70 u iznosu od 3.700,00 €.

Sa svim udrugama potpisani su ugovori o dodijeli sredstava, udruge su podnijele Izvješća o provedbi projekta u propisanim rokovima i obavljena je kontrola na licu mjesta, kojom je utvrđeno da su sredstava korištena namjenski, za odobrene namjene.

U 2024. godini Općina je sufinancirala manifestacije koje su se odvijale na području Općine Vladislavci, i to:

1. Rušenje majpana u Hrastinu
2. Ivanjsko sijelo u Vladislavcima
3. Grahijada
4. Čobanijada
5. Roštiljada
6. Igra kolo
7. Jeseni u Hrastinu
8. Ivanjsko jahanje
9. Advent u Općini Vladislavci.“

Za Manifestacije je u 2024. godini utrošen iznos od 7.340,34 €.

Općina je u 2024. godini organizirala putovanja i sudjelovanje na manifestacijama, za tu je svrhu utrošen iznos od 2.809,09 €.

**III.**

Ovo Izvješće upućuje se na razmatranje i usvajanje Općinskom vijeću Općine Vladislavci.

KLASA: 400-01/23-05/01

URBROJ: 2158-41-02-25-07

Vladislavci, 18. ožujka 2025.

**Općinski načelnik**

Marjan Tomas, v. r.